Nr. C 194/24 De Europæiske Fællesskabers Tidende 31. 7. 89 
Udtalelse om forslaget til Rådets forordning (EØF) om afskaffelse af kontrol ved medlemssta­
ternes grænser i forbindelse med transport ad landevej og indre vandveje (*) 
(89/C 194/10) 
Rådet for De Europæiske Fællesskaber besluttede den 16. januar 1989 under henvisning til 
EØF-traktatens artikel 75 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for transport og kommunikation, som 
udpegede B. Pronk til ordfører. Sektionen vedtog sin udtalelse den 10. maj 1989. 
Det økonomiske og sociale Udvalg vedtog på sin 266. plenarforsamling af 31. maj og 1. juni 
1989, mødet den 1. juni, med to stemmer hverken for eller imod, følgende udtalelse. 
1. Indledning 
1.1. ØSU godkender Kommissionens forslag, som er 
et — omend beskedent — bidrag til gennemførelsen af 
det indre marked. ØSU forstår, hvorfor Kommissionen 
trods denne forordnings begrænsede rækkevidde har 
besluttet sig for dette juridiske instrument frem for et 
direktiv. 
Den foreslåede forordning føjer sig til det sæt af foran­
staltninger, som allerede bebudedes med Kommissio­
nens hvidbog af juni 1985. Forslaget kan endvidere 
betragtes som værende en logisk konsekvens af Fælles­
akten og ligger i forlængelse af Rådets beslutning om 
afskaffelse af formaliteter og kontrol ved grænserne. 
For så vidt angår Fællesakten, finder ØSU det berettiget, 
når Kommissionen i pkt. 2 i begrundelsen henviser til 
artikel 8A, hvori det hedder: 
»... det indre marked indebærer et område uden 
indre grænser med fri bevægelighed for varer, perso­
ner, tjenesteydelser og kapital i overensstemmelse 
med bestemmelserne i denne Traktat.« 
ØSU finder det nødvendigt, at man til punkt og prikke 
henholder sig til Rådets beslutning, således at EF's 
interne grænser ved udgangen af 1992 ikke længere 
udgør en konkret hindring for transport af personer og 
varer over grænserne. 
2. Generelle bemærkninger 
2.1. Forordningen er baseret på artikel 75, stk. 1, 
litra c) i Traktaten. Kommissionens forslag har som 
allerede nævnt kun begrænset rækkevidde. Det drejer 
sig i hovedsagen om fra 1990 at få fjernet al kontrol 
ved EF's indre grænser, som har at gøre med gennemfø­
relsen af transportmarkedet og vejsikkerhed, hvad enten 
det drejer sig om vejtransport eller sejlads ad indre 
vandveje. Der tænkes specielt på kontrol af førerbevis 
og forsikringspapirer. I henhold til forordningen skal 
det endog være forbudt at gennemføre denne form for 
kontrol ved de indre grænser. 
0) EFT nr. C 58 af 7. 3. 1989, s. 7. Forslagets betydning vil, efter ØSU's opfattelse, nok i 
højere grad ligge i den symbolske værdi for EF-borgerne 
end i en eventuel positiv effekt på ventetiderne ved 
grænserne. ØSU minder om, at netop denne symbolske 
værdi af fjernelsen af hindringerne ved grænserne — 
ud over de politiske og økonomiske overvejelser — 
spillede en afgørende rolle ved undertegnelsen af Trak­
taten i 1957. Også i dag bør idéen om »Borgernes 
Europa« træde kraftigere frem, når der fastlægges en 
politik. Set i lyset heraf ser ØSU sig foranlediget til over 
for Kommissionen at påpege, at denne også må se på 
de øvrige former for kontrol, som stadig gennemføres 
ved grænserne — såsom veterinær og fytosanitær kon­
trol. Med hensyn til indlandssejladsen kan man ligeledes 
i denne sammenhæng nævne de toldformaliteter, der 
skal opfyldes ved betaling af den kaution, som skal 
stilles ved import af gasoil i visse medlemsstater. 
ØSU skal på baggrund af det ovenfor fremførte og i 
forlængelse af sin udtalelse af 1986 (2) benytte forslaget 
til Rådets forordning som en anledning til at understre­
ge, at alle restriktioner for samhandel og transport må 
fjernes i forbindelse med gennemførelsen af det indre 
marked. Efter ØSU's opfattelse falder kontrol ved græn­
serne ind under disse restriktioner. Så længe man ikke 
afskaffer de øvrige kontrolforanstaltninger ved græn­
serne, vil den her foreslåede forordning stort set ingen 
virkninger få, og ØSU har sine tvivl med hensyn til den 
gennemslagskraft, forslaget vil få, når det drejer sig om 
fjernelse af grænsekontrollen inden udgangen af 1992. 
2.2. Der er også en anden bemærkning at fremføre 
i denne sammenhæng. Det drejer sig om forslagets 
beskæftigelsesmæssige følger for de ansatte i toldvæse­
net, for speditørerne og for grænsepolitiet. Specielt med­
lemsstaternes toldvæsener beskæftiger et meget stort 
antal tjenestemænd. Dette personale varetager kontrol­
opgaver, som delvis falder bort, når medlemsstaterne 
har vedtaget forordningen. Problemets alvor vil komme 
endnu tydeligere frem, når den totale virkeliggørelse af 
(2) Udtalelse om forslag til Rådets direktiv om ændring af direk­
tiv 83/643/EØF om forenkling af fysisk kontrol og administra­
tive formaliteter i forbindelse med godstransport mellem med­
lemsstaterne (EFT nr. C 101 af 28. 4. 1986, s. 5). 
31.7.89 De Europæiske Fællesskabers Tidende Nr. C 194/25 
»et område uden indre grænser«, hvorom der tales i 
Fællesaktens artikel 8A, bliver en kendsgerning. 
ØSU mener, at det vil være hensigtsmæssigt allerede nu 
at forberede sig på de beskæftigelsesmæssige konse­
kvenser af denne forordnings gennemførelse. For at 
imødegå de beskæftigelsesmæssige problemer for told­
personale, som ikke kan overflyttes til anden tjeneste, 
og for de øvrige berørte personer, bør der udarbejdes en 
genbeskæftigelsesplan i samarbejde med alle de berørte 
parter. ØSU tænker i den forbindelse navnlig på om­
skolings- og videreuddannelsesforanstaltninger, som 
medlemsstaterne vil kunne opnå støtte til gennem Den 
Europæiske Socialfond. 
2.3. For det tredje ønsker ØSU at henlede opmærk­
somheden på, at der på EF's område foretages gentagne 
stikprøvekontroller. Hvis den kontrol, der tilsigtes med 
forslaget til forordning, ikke længere skal foretages ved 
de indre grænser, vil ØSU anbefale, at der ved den 
første stikprøvekontrol udstedes en »attest«. Dermed 
vil man undgå gentagne kontroller af gods og personer. 
Endvidere vil man undgå, at transportvirksomhederne 
fremover skal bære de omkostninger, som er forbundet 
med forsinkelser ved EF's interne grænser. 
2.4. Endelig rejser ØSU spørgsmålet, hvorledes man 
efter vedtagelsen af denne forordning vil gennemføre 
kontrollen med køre- og hviletider i vejgodstransporten 
og personbefordringen fra 1992. ØSU er bange for, at 
nedlæggelsen af de eksisterende grænsekontrolsteder 
vil få nogle uønskede følgevirkninger med hensyn til 
overholdelsen af køre- og hviletider — og specielt så­
danne, som vil kunne forvride den indbyrdes konkur­
rence mellem transportvirksomhederne. ØSU mener, at 
man bør ofre dette problem den fornødne opmærksom­
hed, og henstiller, at der sker en kraftig forøgelse af 
procenttallet af de kontroller, som skal finde sted på 
virksomhedernes område i henhold til direktiv 88/599/ 
EØF af 23. november 1988 (l) om standardkontrolpro-
(') EFTnr. L 325 af 29. 11. 1988. 
Bryssel, den 1. juni 1989. cedurer for gennemførelsen af forordning (EØF) 
nr. 3820/85 om harmonisering af visse bestemmelser 
på det sociale område inden for vejtransport og af 
forordning (EØF) nr. 3821/85 om kontrolapparatet 
inden for vejtransport. 
3. Særlige bemærkninger 
3.1. Ad artikel 1 
ØSU så gerne oplyst, hvilke eventuelle følgevirkninger 
denne artikel vil få, hvis en offentligt ansat tjenestemand 
ved et tilfælde konstaterer en lovovertrædelse ved en af 
EF's tidligere indre grænser. ØSU mener, dette vil kunne 
give anledning til juridiske problemer. 
3.2. Ad artikel 2 
ØSU mener, at der ved fastlæggelse af en definition på 
»grænse« i denne forordning bør lægges særlig vægt på 
kontrol af borgere fra tredjelande, specielt for at sikre, 
at medlemsstaternes og EF's lovgivning efterleves. 
.^3. Ad artikel 3 
Kontrol, som bygger på EF's eller medlemslandenes 
regler inden for transport ad landevej og indre vandveje, 
vil under alle omstændigheder fortsat være påkrævet, 
men vil i kraft af denne forordning ikke længere finde 
sted ved EF's indre grænser. 
3.4. Ad artikel 4 
ØSU mener, at det vil være meget vanskeligt at sikre, 
at denne forordning kan træde i kraft den 1. januar 
1990. 
Alberto MASPRONE 
Formand for 
Det økonomiske og sociale Udvalg